от следните компоненти:
 —
 два панела, изработени от еднопластово безопасно стъкло (ESG EN 12150), с размери 2 100 × 860 × 6 mm (въртящ се панел, който функционира като врата) и 2 100 × 810 × 6 mm (неподвижен/невъртящ се панел),
 —
 два алуминиеви профила, които следва да бъдат закрепени от едната страна на всеки панел, с размери 2 100 × 25 mm, съдържащи релси, пластмасово уплътнение и четири отвора за винтове,
 —
 кръгли ръчки, греди, планки, панти, скоби и други крепежни елементи, изработени от висококачествена стомана,
 —
 винтове, шестостенни ключове, щифтове и стоманени връзки,
 —
 уплътнения (магнитно уплътнение за затваряне на панелите на вратата и гофрирано уплътнение за уплътняване между неподвижните и подвижните части).
 Стъклото е със защита — било е термообработено и обработено срещу повреждане от варовик, замърсяване и остатъци от почистващи средства.
 (вж. изображението на вече монтирания артикул) (*)
 7020 00 80
 Класирането се определя от общи правила 1, 2, буква а), 3, буква б) и 6 за тълкуване на Комбинираната номенклатура и от описанието на кодове по КН 7020 00 и 7020 00 80 .
 Изделието е сложен артикул, представен несглобен, състоящ се от различни елементи. Тъй като профилите са само от едната страна на всеки панел, не може да се счита, че продуктът е поставен в рамка (вж. също Обяснителните бележки към Комбинираната номенклатура за глава 70, Общи разпоредби, втори параграф). Профилите, крепежните елементи, винтовете, щифтовете, уплътненията и т.н. са елементи с второстепенно значение. Следователно стъклото придава на продукта неговия основен характер.
 Поради това класирането в позиция 7326 като други изделия от стомана или в позиция 7610 като каси от алуминий, се изключва.
 Класирането в позиция 7013 като стъклени предмети за тоалетни или подобни цели също се изключва, тъй като са обхванати само малки движими изделия (вж. също Обяснителните бележки към Хармонизираната система за позиция 7013 , първи параграф, (2).
 Класиране в позиция 7007 като предпазно стъкло също се изключва, тъй като тази позиция обхваща предпазните стъкла, но не продуктите, направени от тях.
 Следователно изделието следва да бъде класирано в код по КН 7020 00 80 като „други изделия от стъкло“.
 (*) Изображението е само за информация.
 